
DR.31.10.2017                                                        85                   

 
pekerja-pekerja di bandar raya mencari rezeki dan dalam masa yang sama, memiliki rumah 
yang menjadi aset jangka masa panjang tanpa menyewa. Saya berharap lebih banyak modul 
rumah PPR seperti ini dibina dengan adanya daya dan sistem pengangkutan dan logistik 
negara yang kian lebih efisien dan harga tanah yang kian meningkat di lingkungan bandar 
raya di seluruh negara. Tahniah KPKT.  

Parlimen Kuala Kangsar mohon supaya pembangunan semula kawasan lembah 
dan tebing Sungai Perak, Kuala Kangsar dilaksanakan. Usaha sedang giat direncanakan 
untuk menjadikan kuala sebagai sebuah pembangunan dengan satu ekosistem yang holistik 
dengan memfokuskan elemen kesultanan, alam semula jadi dan tamadun ilmu yang juga 
disebut royalty, nature and scholar, dengan izin. Sekiranya diambil abjad pangkalnya, ia 
disebut RNS. Huruf ‘R’ untuk Raja; ‘N’ untuk Nazrin; dan ‘S’ untuk Shah- “Raja Nazrin Shah.” 
Bandar Tuanku Duli Yang Maha Mulia Sultan Perak.  

Salah satu elemen penting ialah kecemerlangan dan ketamadunan ilmu. 
Sehubungan dengan ini, kami mahu membangunkan supaya Bandar Diraja Kuala Kangsar 
menjadi satu mercu tanda legasi ketamadunan kesultanan, pembangunan alam semula jadi 
serta kecemerlangan tamadun ilmu. Saya memohon supaya kerajaan memberi sokongan 
dan dukungan bagi pembangunan semula ini yang akan membantu menaikkan lagi kegiatan 
pelancongan di Kuala Kangsar.   

Tuan Yang di-Pertua, rakyat yang pesawah, petani, peladang, nelayan, pekebun 
kecil, penternak dan penoreh getah meraikan berita gembira dan menyambut baik untung 
nasib mereka di bawah Bajet 2018. Sumber kekayaan baru khususnya penanaman jagung 
bijian, kelapa, durian dan sektor kulinari serta industri tenusu adalah satu inisiatif yang 
ditunggu. Ia akan menimbulkan satu rangkaian masyarakat petani moden yang cenderung 
mengamalkannya dan ia akan menggalakkan lebih ramai petani muda yang mungkin lebih 
suka ke arah tanaman-tanaman atau hasil pertanian yang sebegini.  

Dalam menggalakkan sumber kekayaan baru ini seperti penanaman kelapa, 
kementerian harus peka dengan saingan yang sangat ketat, dengan bekalan kelapa yang 
ada di negara jiran. Harga kelapa lebih murah berbanding dengan negara kita. Kawalan dan 
pemantauan rapi harus dibuat supaya industri ini dapat dikuatkan dan berdaya saing di rantau 
ini.  

Saya mengucapkan tahniah kepada kementerian kerana tertubuhnya nanti 
Lembaga Tenusu dan Ruminan. Lembaga ini harus bekerja rapat dengan kerajaan negeri 
demi memperoleh rangkaian lokasi, locality yang melibatkan tanah yang berkeluasan besar 
dan berkait rapat dengan kualiti tenusu yang mencapai kualiti atau piawaian peringkat 
antarabangsa. Moga masalah mendapatkan tanah berkeluasan optimum tidak 
menggagalkan industri ini dalam jangka masa yang terdekat.   

Berkaitan dengan peruntukan sebanyak RM140 juta yang sebahagiannya akan 
dibelanjakan untuk promosi industri sawit negara, saya ingin mencadangkan supaya 
pegawai-pegawai kita yang bertanggungjawab melobi, mempromosi dan menggalakkan 
kempen-kempen positif untuk sawit negara diberi segala kepakaran, kelebihan dan 
peningkatan. Ini adalah kerana dalam masa kualiti sawit kita adalah baik, faktor-faktor luaran 
seperti tuduhan, child labor dan deforestation, dengan izin, tidak benar sama sekali kian 
berleluasa dan harus diperangi habis-habisan sebelum ia menular dan merosakkan nama 
baik sawit negara. Pendekatan-pendekatan yang berbeza dan yang lebih kerap lagi harus 
difikirkan dan dibantu oleh media massa yang berpengaruh dan yang meluas di rantau di 
mana kempen-kempen negatif yang sedang dijalankan, media massa mereka harus 
digunakan sepenuhnya.  

Terima kasih juga kerana mengumumkan bantuan sebanyak RM200 sebulan bagi 
tempoh tiga bulan sementara menunggu hasil tuaian padi. Saya juga berharap seperti getah 
juga, pendaftaran dengan badan-badan berwajib harus giat dibuat sebelum berkuat kuasanya 
peruntukan ini supaya setiap pesawah di seluruh negara dapat dibantu dengan bantuan yang 
sangat baik ini.   

Tuan Yang di-Pertua, kita akan memasuki era the Fourth Industrial Revolution dan 
era digital ekonomi. Menyedari hakikat ini, kerajaan telah mendahului dan melaksanakan 
Dasar Digital Malaysia. Dunia semakin maju, teknologi juga semakin canggih. Kerajaan sedar 
jika negara tidak mengikut perkembangan teknologi terkini, negara akan ketinggalan dan 
perkembangan ekonomi negara juga akan terbantut. Kita tahu Revolusi Perindustrian 4.0 
mampu meningkatkan produktiviti, daya saing dan pengurangan kos barangan.  



pekerja-pekerja di bandar raya mencari rezeki dan dalam masa yang sama, memiliki rumah yang menjadi aset jangka masa panjang tanpa menyewa. Saya berharap lebih banyak modul rumah PPR seperti ini dibina dengan adanya daya dan sistem pengangkutan dan logistik negara yang kian lebih efisien dan harga tanah yang kian meningkat di lingkungan bandar raya di seluruh negara. Tahniah KPKT. Parlimen Kuala Kangsar mohon supaya pembangunan semula kawasan lembah dan tebing Sungai Perak, Kuala Kangsar dilaksanakan. Usaha sedang giat direncanakan untuk menjadikan kuala sebagai sebuah pembangunan dengan satu ekosistem yang holistik dengan memfokuskan elemen kesultanan, alam semula jadi dan tamadun ilmu yang juga disebut royalty, nature and scholar, dengan izin. Sekiranya diambil abjad pangkalnya, ia disebut RNS. Huruf 'R' untuk Raja; 'N' untuk Nazrin; dan 'S' untuk Shah- "Raja Nazrin Shah." Bandar Tuanku Duli Yang Maha Mulia Sultan Perak. Salah satu elemen penting ialah kecemerlangan dan ketamadunan ilmu. Sehubungan dengan ini, kami mahu membangunkan supaya Bandar Diraja Kuala Kangsar menjadi satu mercu tanda legasi ketamadunan kesultanan, pembangunan alam semula jadi serta kecemerlangan tamadun ilmu. Saya memohon supaya kerajaan memberi sokongan dan dukungan bagi pembangunan semula ini yang akan membantu menaikkan lagi kegiatan pelancongan di Kuala Kangsar. Tuan Yang di-Pertua, rakyat yang pesawah, petani, peladang, nelayan, pekebun kecil, penternak dan penoreh getah meraikan berita gembira dan menyambut baik untung nasib mereka di bawah Bajet 2018. Sumber kekayaan baru khususnya penanaman jagung bijian, kelapa, durian dan sektor kulinari serta industri tenusu adalah satu inisiatif yang ditunggu. Ia akan menimbulkan satu rangkaian masyarakat petani moden yang cenderung mengamalkannya dan ia akan menggalakkan lebih ramai petani muda yang mungkin lebih suka ke arah tanaman-tanaman atau hasil pertanian yang sebegini. Dalam menggalakkan sumber kekayaan baru ini seperti penanaman kelapa, kementerian harus peka dengan saingan yang sangat ketat, dengan bekalan kelapa yang ada di negara jiran. Harga kelapa lebih murah berbanding dengan negara kita. Kawalan dan pemantauan rapi harus dibuat supaya industri ini dapat dikuatkan dan berdaya saing di rantau ini. Saya mengucapkan tahniah kepada kementerian kerana tertubuhnya nanti Lembaga Tenusu dan Ruminan. Lembaga ini harus bekerja rapat dengan kerajaan negeri demi memperoleh rangkaian lokasi, locality yang melibatkan tanah yang berkeluasan besar dan berkait rapat dengan kualiti tenusu yang mencapai kualiti atau piawaian peringkat antarabangsa. Moga masalah mendapatkan tanah berkeluasan optimum tidak menggagalkan industri ini dalam jangka masa yang terdekat. Berkaitan dengan peruntukan sebanyak RM140 juta yang sebahagiannya akan dibelanjakan untuk promosi industri sawit negara, saya ingin mencadangkan supaya pegawai-pegawai kita yang bertanggungjawab melobi, mempromosi dan menggalakkan kempen-kempen positif untuk sawit negara diberi segala kepakaran, kelebihan dan peningkatan. Ini adalah kerana dalam masa kualiti sawit kita adalah baik, faktor-faktor luaran seperti tuduhan, child labor dan deforestation, dengan izin, tidak benar sama sekali kian berleluasa dan harus diperangi habis-habisan sebelum ia menular dan merosakkan nama baik sawit negara. Pendekatan-pendekatan yang berbeza dan yang lebih kerap lagi harus difikirkan dan dibantu oleh media massa yang berpengaruh dan yang meluas di rantau di mana kempen-kempen negatif yang sedang dijalankan, media massa mereka harus digunakan sepenuhnya. Terima kasih juga kerana mengumumkan bantuan sebanyak RM200 sebulan bagi tempoh tiga bulan sementara menunggu hasil tuaian padi. Saya juga berharap seperti getah juga, pendaftaran dengan badan-badan berwajib harus giat dibuat sebelum berkuat kuasanya peruntukan ini supaya setiap pesawah di seluruh negara dapat dibantu dengan bantuan yang sangat baik ini. Tuan Yang di-Pertua, kita akan memasuki era the Fourth Industrial Revolution dan era digital ekonomi. Menyedari hakikat ini, kerajaan telah mendahului dan melaksanakan Dasar Digital Malaysia. Dunia semakin maju, teknologi juga semakin canggih. Kerajaan sedar jika negara tidak mengikut perkembangan teknologi terkini, negara akan ketinggalan dan perkembangan ekonomi negara juga akan terbantut. Kita tahu Revolusi Perindustrian 4.0 mampu meningkatkan produktiviti, daya saing dan pengurangan kos barangan.